“Dis onse diverse dialekte wat dit eintlik so lekker maak. Dit maak ons uniek. Dit herinner my van waar ek kom. Die meisie van die Kaap.”
“Dis wat my taal vir my beteken. Ons moet net vir ons kinders die geskenk kan gee en sê dis deel van my identiteit en trots.
“As ek vir my kinders kan wys hoe trots ek daarop is en steeds gebruik, dink ek dit sal nooit uisterf nie. As ons liefde vir taal kan oordra, sal ons dit vir altyd kan gebruik.”
“Dit maak nie saak wat die politieke geskiedenis van die taal is nie, dit is eie aan my,” verduidelik De Wet wat in Bedford in die Oos-Kaap grootgeword het.
“Dit is so ‘n beskrywende taal. Daar is woorde wat jy nie direk kan vertaal nie. As jy dit wel doen, het dit net nie dieselfde impak nie,” sê Stuurman.